kardosdrur/scandi-wiki huggingface dataset:
Antonio Curra

Antonio Curra var en 19-årig italiensk rygsækturist, der blev myrdet på hjørnet af Blågårdsgade og Åboulevarden på Nørrebro i København d. 9. august 2003. Gerningsmændende var de to fætre Ferhat og Hizir Kilic, som blev dømt til henholdsvis ti og otte års fængsel samt udvisning af Danmark.

Mordet medførte en omfattende samfundsdebat med krav om stramning af straffeloven og nedsættelse af den kriminelle lavalder, ligesom mordet i høj grad pustede til den i forvejen aktive indvandringsdebat.

I 2009 myrdede Hizir Kilic sin fætter Ferhat Kilic i Konya i Tyrkiet.

Referencer

Eksterne henvisninger 
 https://politiken.dk/kultur/ECE353394/historien-om-en-forudsigelig-tragedie/
 https://www.dr.dk/nyheder/udland/antonio-curra-mindet-i-sin-hjemby

Mord i Danmark
Osterhorn

Osterhorn er en by og en kommune i det nordlige Tyskland, beliggende i Amt Hörnerkirchen under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Osterhorn ligger omkring 8 km nord for Barmstedt. Osterhorn ligger ved jernbanen mellem Elmshorn og Neumünster. Sydvest for kommunen går motorvejen A 23 fra Elmshorn mod Itzehoe. Det naturhistoriske museum Osterhorner Moor ligger i kommunen.

Eksterne kilder/henvisninger 

 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Westerhorn

Westerhorn er en by og en kommune i det nordlige Tyskland, beliggende i Amt Hörnerkirchen under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Westerhorn ligger omkring 8 km nordvest for Barmstedt. Vandløbene Kremper Au og Westerhorner Bek løber gennem kommunen. Ud over Westerhorn ligger i kommunen landsbyen Dauenhof med station på jernbanen Hamborg-Altona - Neumünster - Kiel/Flensborg. Motorvejen A 23 ligger omkring tre km mod sydvest. Den planlagte A 20, der går fra A 7 ved Bad Bramstedt, nord for Westerhorn over Glückstadt og skal føres i tunnel under Elben mod Niedersachsen, kommer til at gå gennem kommunen.

Kommunen er præget af Winselmoor ved den nordvestlige kommunegrænse til Kreis Steinburg.

Eksterne kilder/henvisninger 

 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Peter Seier Christensen

Peter Seier Christensen (født 30. december 1967) er en dansk politiker og ingeniør. Han er folketingsmedlem og medstifter af det nationalkonservative parti Nye Borgerlige og indtil februar 2023 næstformand i samme. Han er derudover bror til rigmanden Lars Seier Christensen. 

4. april 2023 blev Seier sygemeldt med stress. Efterfølgende fik han også konstateret lymfekræft.
Partiet har valgt ikke at indkalde suppleanten Henriette Ergemann, da hun har meldt sig ud af partiet.

Referencer 

Ingeniører fra Danmark
Folketingsmedlemmer fra Nye Borgerlige
Haldor Topsøe A/S
Alumni fra Danmarks Tekniske Universitet
Binnenalster

Binnenalster er en kunstig sø i Hamborg, dannet i floden Alsters løb sammen med søen Außenalster. Søen, der dækker et areal på 0,2 km², har et springvand i midten, kaldet Alsterfontäne.

Hamborg
Außenalster

Außenalster ("Ydre Alster") er en af to kunstige indsøer indenfor Hamborgs bygrænse i Tyskland, og som er dannet af floden Alster. Den anden indsø kaldes Binnenalster. Außenalster har et areal på 1,6 km².

"Ydre" refererer her til de gamle bymure i Hamborg. Außenalster var del af indsøen, som var på "ydersiden" af bymurene. I dag eksisterer bymurene ikke længere, og i stedet går to bil- og togbroer, Lombardbrücke og Kennedybrücke, over floden.

Außenalster bruges af indbyggerne i Hamborg for rekreation, som for eksempel sejlads og roning. Næsten hele bredden af Außenalster er offentligt tilgængelig. Bredden varierer fra smalle stimler med grønt land til store offentlige parker (for eksempel Alstervorland). Det er populært at jogge rundt om søen (ca 7 km).

Hamborg
Manden med de ni Fingre

Manden med de ni Fingre (John Smith) er hovedpersonen (og skurken) i Manden med de ni Fingre-filmene, alle instrueret af A.W. Sandberg:

Manden med de ni Fingre I (1915, manuskript Hans Holten)
Manden med de ni Fingre II (1915, manuskript A.W. Sandberg)
Manden med de ni Fingre III (1916, manuskript A.W. Sandberg)
Manden med de ni Fingre IV (1916, manuskript A.W. Sandberg)
Manden med de ni Fingre V (1917, manuskript A.W. Sandberg)

I alle filmene spilles John Smith, "Manden med de ni Fingre", af Aage Hertel, mens det øvrige persongalleri varierer fra film til film. Hovedmodstanderen er som regel Sylvester Jackson, der i de to første film er chef for politiet og spilles af Alf Blütecher, mens han i de sidste tre film blot er detektiv og spilles af Henry Seemann (i den fjerde film kaldes rollen dog blot "detektiv").

Fiktive personer
Arabisk Wikipedia

Den arabisksprogede wikipedia blev lanceret i september 2001. Den arabisksprogede Wikipedia var i 2011 den 25. største version af Wikipedia, regnet efter antal artikler. I november 2016 er den arabisksprogede wikipedia den 20. største udgave af Wikipedia.

Den arabiske wikipediaudgaves layout adskiller sig noget fra andre Wikipediaer. Mest bemærkelsesværdigt skriftretning, der er fra  højre til venstre på arabisk, placeringen af links er et spejlbillede af de Wikipediaer hvor skriftretningen venstre mod højre. Forud for Wikipedias opdatering til MediaWiki 1,16, havde arabisk Wikipedia en standardside inspireret af arabisk/islamisk stil. Ved skift fra MediaWikis nye Vector standardlayout til det oprindelige MonoBook-layout kan genoprette denne sideudformning.

Milepæle 
 Artikel nummer 10 000 var نكاف (kusma).

Referencer

Eksterne henvisninger 

Wikipedia efter sprog
Etableret i 2001
Wikipedia
Amt Moorrege

Amt Moorrege er et amt i det nordlige Tyskland, beliggende i den sydvestlige del af Kreis Pinneberg. Kreis Pinneberg ligger i den sydlige del af delstaten Slesvig-Holsten. Administrationen er beliggende i byen Moorrege og det grænser mod nord til Amt Elmshorn-Land, mod vest til Amt Haseldorf, mod syd og øst til byerne Wedel og Uetersen.

Ind til 1. juli 2006 havde kommunen Appen amtsfrihed, men slog sig da sammen med Amt Moorrege. Der er planlagt en sammenlægning med Amt Haseldorf.

Kommuner i amtet 
 Appen
 Groß Nordende 
 Heidgraben 
 Heist 
 Holm 
 Moorrege 
 Neuendeich

Eksterne kilder/henvisninger 

 Amt Moorrege
 Oprettet efter ver. 159644618 på tysk wikipedia

Moorrege
Waray-Waray Wikipedia

Waray-Waray wikipedia blev lanceret 25. september 2005.

Den 8. juni 2014 rundede Waray-Waray Wikipedia 1 million artikler. Den høje antal artikler i forhold til det lave antal aktive brugere skyldes, at mange artikler er oprettet automatisk med bot, de fleste af svenske Sverker Johanssons Lsjbot.

Kilder

Eksterne henvisninger 

Wikipedia
Wikipedia efter sprog
Etableret i 2001
Waray

Waray, Waray-Waray, Winaray eller Lineyte-Samarnon, er et Austronesisk sprog, som tales i Filippinerne, i den østlige del af region Visayas. Der er mere end 3 millioner mennesker som talerer Waray. Sproget hører til den Visaya sprogsgruppe og er relateret til Cebuano, der er tættest forbundet til Hiligaynon. Waray er skrevet i den Filippinske variant af det latinske alfabet.

Eksempler

Se også 
 Cebuano
 Filippinsk
 Tagalog

Filippiske sprog
Serbokroatisk Wikipedia

Den serbokroatisksprogede wikipedia blev lanceret i 2002, men på grund af manglende aktivitet, blev udgaven stillet i bero indtil 2005. Der er også udgaver af Wikipedia på kroatisk ( artikler), serbisk ( artikler) og bosnisk ( artikler). I november 2016 er den serbokroatisksprogede wikipedia den 21. største udgave af Wikipedia.

Milepæle 
 7. oktober 2005 - 1000 artikler.
 22. juli 2006 - 5.000 artikler
 10 april 2007 - 10.000 artikler
 4. november 2008 - 20.000 artikler
 8. november 2011 - 50.000 artikler
 4. juli 2012 - 60.000 artikler
 23. december 2012 - 75.000 artikler
 20. april 2013 - 80.000 artikler
 25. januar 2014 - 100.000 artikler
 27. juli 2014 - 200.000 artikler
 22. marts 2015 - 300.000 artikler
 20. juni 2015 - 400.000 artikler

Kilder

Eksterne henvisninger 

Wikipedia efter sprog
Etableret i 2002
Etableret i 2005
wikipedia
Ungarsk Wikipedia

Den ungarsksprogede wikipedia blev lanceret 8. juli 2003. I maj 2015 havde Ungarsk Wikipedia 300.000 artikler. I november 2016 er den ungarsksprogede wikipedia den 23. største udgave af Wikipedia.

Milepæle 

 7. februar 2007 - 50.000 artikler
 17. juli 2008 - 100.000 artikler
 25. december 2009 - 150.000 artikler, og havde nu samme størrelse som den første komplette ungarske encyklopædi.
 september 2011 - 200.000 artikler
 7 maj 2015 - 300.000 artikler

Mest omstridte artikler 
Ifølge en undersøgelse foretaget af Oxford University fra 2013, var den mest omstridte artikel på Ungarsk Wikipedia "Sigøjnerkriminalitet", .

Kilder

Eksterne henvisninger 

Wikipedia efter sprog
Etableret i 2003
wikipedia
Istiklâl Marsi

İstiklâl Marşı () er Republikken Tyrkiets nationalsang. Sangen synges ved blandt andet højtider og ved officielle ceremonier, og da vanligvis kun de to første vers. Teksten er skrevet af den tyrkiske Mehmet Akif Ersoy, som har en vigtig plads i tyrkisk litteratur og musikken er komponeret af Osman Zeki Üngör. Teksten blev skrevet under uafhængighedskrigen som tyrkerne førte mod sejrsherrene efter 1. verdenskrig, både som en motiverende musikalsk saga for tropperne der kæmpede i uafhængighedskrigen, og som en forhåbningsfuld sang for republiklen, der endnu ikke var etableret. Nationalsangen blev officielt godkendt den 12. marts 1921, to og et halvt år før den 29. oktober 1923 var det moderne Tyrkiet blev etableret.

Tekster 
Teksterne i den tyrkiske nationalsang består af et langt digt med 41 linjer af vers. Kun de første 8 linjer (vist med fed skrift) synges ved officielle ceremonier. Nationalsangen indeholder hverken ordet tyrker eller Tyrkiet.

Eksterne links 

 Officielle optegnelser fra Tyrkiets parlament om de parlamentariske debatter og İstiklal Marşıs historie - Zabit Ceridesi - 12.03.1921  

Tyrkiet
Nationalsange
Storytel

Storytel Sweden AB er en svensk virksomhed, der tilbyder streaming af lydbøger og e-bøger online fra sit eget samt andre forlag, på tablet, smartphone og pc.

Historie 
Storytel blev grundlagt i 2005 af Jonas Tellander (CEO) og Jon Hauksson (systemarkitekt og chefudvikler) under navnet Bokilur. Først i 2007 ændredes navnet til Storytel for at gøre tjenesten klar til en international udvidelse.

I 2009 deltog den ene stifter Jonas Tellander i den svenske udgave af Løvens Hule (Draknästet). Her rejste han en investering på 1,5 millioner svenske kroner fra dragen Richard Båge imod en andel på 13% af virksomheden.

Siden investeringen har Storytel opkøbt flere konkurrenter og forlag. I 2013 udvidede Storytel til Danmark og Holland, og året efter introducerede Storytel e-bøger på deres platform, så brugerne nu både kan lytte til og læse bøger. I 2014 gik virksomheden også ind på det norske marked.

Opkøb 
I 2013 opkøbte Storytel lydbogsforlagene Storyside og Earbooks og påbegyndte produktion af mere originalt indhold. I 2015 fusionerede Storytel med forlaget Massolit og blev børsnoteret. I 2016 foretog Storytel to store opkøb, først af den danske bogtjeneste Mofibo og derefter af et af Sveriges største forlag, Norstedts förlagsgrupp.

Noter

Eksterne henvisninger 
 

Forlag fra Sverige
Softwarevirksomheder fra Sverige
Joyce Carol Oates

Joyce Carol Oates, født 16. juni 1938 i Lockport, New York, USA er en amerikansk forfatter. Udover flere end 40 romaner har hun udgivet noveller, essays, digte og skuespil. Ved siden af sin omfangsrige forfattergerning har hun siden 1978 undervist på Princeton.

Værker oversat til dansk 

Romanforfattere fra USA
Personer fra New York
Novelleforfattere fra USA
Essayister fra USA
Digtere fra USA
Omer Nishani

Omer Nishani ( - 26. maj 1954) var en albansk læge og kommunistisk politiker, der var formand for Albaniens Folkeforsamlings præsidium og dermed statsoverhoved for den Socialistiske Folkerepublik Albanien fra 1946 til 1953.

Albaniens statsoverhoveder
Politikere fra Albanien
Kommunister fra Albanien
Personer fra Gjirokastër
Personer der har begået selvmord
Under Armour

Under Armour er en amerikansk producent af sportsbeklædning, fodtøj og relateret tilbehør. Virksomheden blev grundlagt i 1996 af Kevin Plank, og det globale hovedkvarter er beliggende i Baltimore i delstaten Maryland.

I februar 2015 købte Under Armour den danske app Endomondo for over 500 millioner kr.

Referencer

Eksterne henvisninger 

 Under Armours officielle websted

Beklædningsvirksomheder fra USA
Etableret i 1996
Sportsudstyrsproducenter fra USA
Baltimore
Selskaber noteret på New York Stock Exchange
Inno Nazionale della Repubblica

Inno Nazionale er Republikken San Marinos nationalsang. Det blev skrevet af Federico Consolo, som var en italisk violinist og komponist, og erstattede Giubilanti d'amore fraterno som nationalsang i 1894. Denne nationalsang er den af de få i verden, som er uden officielle tekster (sammen med Spanien, Bosnien-Hercegovina og Kosovo), og er derfor kun kaldt Inno Nazionale (). Selvom det er forholdsvist ukendt og sjældent hørt i det bredere Europa, bliver "Inno Nazionale" ofte spillet i gaderne i hovedstaden San Marino af musikere fra Militærensemblet under nationale og religiøse højtider.

Uofficielle tekster 

Nationalsange
San Marino
Giubilanti d'amore fraterno

Giubilanti d'amore fraterno () var San Marinos nationalsang indtil 1894 med musik af Ulisse Balsimelli og tekster af Aurelio Muccioli. Sangen blev erstattet af Inno Nazionale della Repubblica af Federico Consolo.

Tekster

Italienske version
Giubilanti d’amore fraterno, 
Salutiam la natale pendice!
Salutiam questa rupe felice
Vaga gemma dell’italo suol.
Libertà nostre case tutela
Libertà le nostr’alme ristora
Libertà, libertà sol c’infiora
Di dolcezza, di pace e d’amor.

OMKVÆD:
Giuriam fratelli – con tutto il core,
Al nostro tetto – perenne amor.
Giuriam, giuriam!

Qui il ladrone col mezzo suo capo
Non lordava i purissimi colli:
No! Di sangue non fumano molli
Questi Sassi del nostro Titan.
Qui fratelli, e non vili tiranni
Della Patria fan mite governo;
Prence e schiavo l’ammiran, né scherno
Del prezioso suo bene si fa.

OMKVÆD

Coronata di triplice torre
Che potenza suprema dinota,
Ah! non crolla, non cade, ma immota
Al variar dell’etadi si sta.
La funesta membranza d’un Giuda
Che rubar ci provò libertade,
Viva sempre nell’alme contrade
Quale storia d’orrendo squallor.

OMKVÆD

Di Marino la povera rupe
Salva, o Cielo, da’ fieri perigli;
E noi fidi, diletti suoi figli
Emulando le gloria n’andrem.
Giovanetti, se in core vi suona
Voce santa d’amore al Titano
Deh! posate sul petto la mano
E giurate serbar Libertà!

OMKVÆD

Eksterne links 

MIDI-fil 

San Marino
Tidligere nationalsange
Indonesisk Wikipedia

Den indonesisksprogede wikipedia blev lanceret med den første artikel den 30. maj 2003, mens forsiden blev skabt seks måneder senere den 29. november 2003. Den indonesiske Wikipedia er den femte-hurtigst voksende Wikipedia på et asiatisk sprog efter japansk, kinesisk, koreansk og tyrkisk Wikipediaer. I november 2016 er den indonesisksprogede wikipedia den 24. største udgave af Wikipedia.

Milepæle 
 1.000 artikler - 16. marts 2004
 10.000 artikler - 31. maj 2005
 50.000 artikler - 1. februar 2007
 100.000 artikler - 21. februar 2009
 180.000 artikler - 26. december 2011
 200.000 artikler - 27. marts 2012
 300.000 artikler - oktober 2013
 400.000 artikler - 27. april, 2017
 500.000 artikler - 15. august, 2019

Relaterede Wikipediaer 
Wikipediaer skrevet på lokale indonesiske sprog. To er stadig i inkubatoren.
 Asenísk Wikipedia (:ace:  artikler)
 Balinesisk Wikipedia
 Banyumasan Wikipedia (:map-bms:  artikler)
 Buginesisk Wikipedia (:bug:  artikler)
 Javanesisk Wikipedia (:jv:  artikler)
 Maduresisk Wikipedia
 Malajisk Wikipedia (:ms:  artikler)
 Sundanesisk Wikipedia (:su:  artikler)
 Minangkabau Wikipedia (:min:  artikler)

Kilder

Eksterne henvisninger 

Wikipedia efter sprog
Etableret i 2003
wikipedia
Burud Station

Burud Station (Burud stasjon) er en tidligere jernbanestation på Randsfjordbanen, der ligger i Øvre Eiker kommune i Norge.

Stationen blev åbnet 25. februar 1875, nogle år efter banen. 1. november 1970 mistede den bemandingen, og 1. januar 1984 blev den nedgraderet til trinbræt med læssespor. Stationsbygningen, der var opført i træ efter tegninger af Georg Andreas Bull, blev revet ned i 1988. Persontogene ophørte med at betjene stationen 7. januar 2001. Den er dog ikke er nedlagt officielt men fremgår stadig af Bane Nors stationsoversigt.

Litteratur

Eksterne henvisninger

Noter 

Stationer på Randsfjordbanen
Jernbanestationer i Norge uden persontrafik
Etableret i 1875
Ophørt i 2001
Drolsum Station

Drolsum Station (Drolsum stasjon eller Drolsum stoppested) er en tidligere jernbanestation på Randsfjordbanen, der ligger i Modum kommune i Norge.

Stationen åbnede som holdeplads 16. november 1903. 1. november 1970 mistede den bemandingen og blev nedgraderet til trinbræt. Den oprindelige stationsbygning fra 1903 blev revet ned og erstattet af en ny i træ tegnet af NSB Arkitektkontor i 1946. Den blev revet ned i 1992, hvorefter passagererne måtte tage til takke med et læskur, indtil betjeningen med persontog ophørte 7. januar 2001. Stationen fremgår dog stadig af Jernbaneverkets stationsoversigt. 

Det norske bluegrassband Drolsum Stasjon fra 2010, der er kendt for at synge om fordums tider og kvinder på klingende ringeriksdialekt, er opkaldt efter stationen.

Litteratur

Eksterne henvisninger

Noter 

Stationer på Randsfjordbanen
Jernbanestationer i Norge uden persontrafik
Etableret i 1903
Ophørt i 2001
Eggemoen Station

Eggemoen Station (Eggemoen stasjon eller Eggemoen holdeplass) var en jernbanestation på Randsfjordbanen, der lå i området Eggemoen i Ringerike kommune i Norge. Stationen blev åbnet som trinbræt 1. december 1951 men blev nedlagt igen 26. maj 1968. Den lå i nærheden af Hønefoss flyplass, Eggemoen og den nu nedlagte militærlejr Eggemoen leir. På stationen var der etableret et sidespor til en militær læsserampe.

Litteratur

Eksterne henvisninger 

Stationer på Randsfjordbanen
Nedlagte jernbanestationer i Norge
Etableret i 1951
Jernbanestationer i Viken
Sarah Mahfoud

Sarah Mahfoud (født 29. september 1989) er en dansk professionel bokser og vinderen af sæson 13 af Vild med dans med danseren Morten Kjeldgaard.

Karriere som amatør 
Mahfoud blev nordisk mester to gange i vægtklassen fjervægt og tre gange danmarksmester i vægtklassen fjervægt, som amatørbokser.

Professionel karriere 
Hun fik sin debut som professionel bokser i februar 2017, efter at have skrevet kontrakt med boksepromotor- og manager Mogens Palle.

Hun har været WBC Silver mester i fjervægt siden 4. marts 2023.

Hun er tidligere IBF mester i fjervægt. En titel hun sad på mellem 20. juni 2020, hvor hun blev ophøjet fra sin interim status, til 24. september 2022 hvor hun tabte i en unification kamp mod Amanda Serrano

Som professionel har hun også tidligere vundet IBF Intercontinental og IBF Interim titlerne i fjervægt.

Professionelle kampe

Familie 
Hendes far, Mohammad Mahfoud, er kendt fra den offentlige debat som formand for Dansk Syrisk Forening. Hendes mor, Vigdis, er færing og kommer fra bygden Vestmanna. Forældrene mødtes i Frankrig, hvor faderen studerede medicin. De flyttede til Færøernes hovedstad, Tórshavn, i 1989, hvor Sarah og hendes to søskende blev født. Familien flyttede til Danmark, da Sarah var fire år gammel. Hendes bror, Allan, er også bokser. Lillesøsteren Heidi, der går i farens fodspor, læser medicin på København Universitet.

Referencer

Eksterne henvisninger 
 
 

Kvindelige boksere fra Danmark
Vindere af Vild med dans
Personer fra Thorshavn
Rumænsk Wikipedia

Den rumænsksprogede wikipedia blev lanceret juli 2003. Den første artikel blev oprettet den 17. maj 2001. Brugerfladen var oprindeligt på engelsk. Den 12. december 2004 indeholdt den rumænsksprogede Wikipedia 10.000 artikler. I november 2016 er den rumænsksprogede wikipedia den 25. største udgave af Wikipedia.

Historie 

I april 2004 støttede den rumænske Wikipedia lanceringen af en aromunsksproget Wikipedia, aromunsk Wikipedia, der nu har  artikler

Den rumænske Wikipedia stødte tidligt på problemer om oprettelsen af en separat moldovisk Wikipedia (se moldovisk sprog. En moldoviske sprogversion af Wikipedia blev lanceret sammen med et større antal andre Wikipediaer, fordi sproget var blevet tildelt en separat ISO 639 kode (mo/mol-som i november 2008 blev frarådet af ISO-myndigheder). Da moldovisk Wikipedia blev oprettet i juni 2004, fungerede portalen som omdirigering til den rumænske Wikipedia, men tillod senere indhold på kyrillisk moldovisk/rumænsk, der anvendtes i den Moldoviske SSR indtil 1989 og stadig anvendes i Transnistrien. Eksistensen af den moldoviske sprogversion medførte omfattende redigeringskrige og omfattende diskussioner. Fra december 2006 blev den moldoviske sprogversion af Wikipedia blokeret og redigering umuliggjort. Spørgsmålet bliver stadig rejst fra tid til anden, selv om et flertal af brugere på Wikipedia vedtog portalens lukning.

Milepæle 

 250 artikler - oktober 2003 
 5000 artikler - 7. april 2004
 10.000 artikler - 12. december 2004
 50.000 artikler - 5. januar 2007
 100.000 artikler - 11. januar 2008
 125.000 artikler - 21. maj 2009
 150.000 artikler - 13. september 2010
 200.000 artikler - 5. august 2012
 250.000 artikler - 25. juli 2014
 300.000 artikler - 13. april 2015
 350.000 artikler - 2. september 2015

Kilder

Eksterne henvisninger 

Wikipedia efter sprog
Etableret i 2001
wikipedia
Tjekkisk Wikipedia

Tjekkisk Wikipedia blev lanceret 3. maj 2002.

Kilder

Eksterne henvisninger 

Wikipedia efter sprog
Etableret i 2002
Tjekkisk sprog
Hans-Ole Skovgaard

Hans-Ole Skovgaard (født 31. december 1937, død 2002) blev civilingeniør i 1962. 

Han var fra 1968 afdelingsingeniør ved Stadsingeniørens Direktorat og 1973-1980 leder af Projekteringskontoret på Vejkontoret i København. 

Efter et år som teknisk direktør ved Horsens Kommune blev han i 1981 generalsekretær for Dansk Ingeniørforening og var 1984-1986 direktør samme sted. 

I 1986 etablerede han eget konsulentfirma, men fire år efter blev han direktør for idéudviklingsselskabet A/S Baneby. 

I 1992 blev han ansat som projektleder i Carl Bro A/S, og fra 1994 var han chefrådgiver samme sted. 1998-2001 var han projektleder i Banestyrelsen, og i 2001 blev han ansat i det internationale transportrådgivningsselskab W.S. Atkins. Hans-Ole Skovgaard beklædte gennem årene en lang række tillidshverv. 

Det organisatoriske arbejde blev indledt, da han i 1972 blev formand for Foreningen af Yngre Civil- og Akademi-ingeniører. Året efter blev han næstformand for Dansk Ingeniørforening og kom i bestyrelsen for Akademikernes Centralorganisation. 1993-1995 var han formand for Dansk Ingeniørforening.

Ingeniører fra Danmark
Personer i Kraks Blå Bog (afdøde)
Styrehus

Styrehuset er det rum på et skib, hvor kaptajnen dirigerer skibet frem mod dens destination.

Skibe
Dansk Quiz Forbund

Dansk Quiz Forbund (DQF) er det officielle forbund for danske quizzere. Forbundet blev grundlagt i 2010 og har til formål at afholde DM i quiz, en dansk afdeling af VM i quiz samt at sende danske repræsentanter til EM i quiz og OL i quiz.

Dansk Quiz Forbund står bag det officielle danske quizlandshold, når der afholdes internationale quizkonkurrencer i IQA.

Formænd 
2010–2015: Jesper Rosenkrantz
2015–2016: Jesper Stendal Sørensen
2016–2018: Hans Ewald Skov Hansen
2018– : Christian Skovsgaard

Eksterne henvisninger 
Dansk Quiz Forbunds officielle hjemmeside

Referencer 

Quizzer
Etableret i 2010